  Виталий Пронин Кызьы пусйиз Виктор Шудегов, производствое тросгес егит ужасьёс вуизы ке, чалякгес потомы кризисысь.Та сярысь ӟырдыт вераськизы «Вуоноысь инженеръёс» форумын.Форумын пумиськизы егит инженеръёс но кема аръёс ӵоже производствоын ужамъёс но депутатъёс. Котырес ӝӧке пыриськизы на Кун Думаысь дышетонъя комитетлэн кивалтӥсезлэн воштӥсез Виктор Шудегов, Ижысь М. Калашников нимо технической кун университетлэн ректорез Борис Якимович, Россиысь Обороная промышленностьысь ужасьёслэн профсоюззылэн кивалтӥсез Сергей Боков но мукетъёсыз.Кызьы пусйиз Виктор Шудегов, производствое тросгес егит ужасьёс вуизы ке, чалякгес потомы кризисысь.Но малы егитъёс уг мыно заводъёсы? Огымысь кадь чузъяське: егитъёслы уждун ӧжыт тыро. Нош гуртъёсысь лыктэмъёслы кулэ на улон сэрег понна тырыны, нылпиосын, кузпалъяськыны вуэмъёслы - семьязэс сюдыны. Уждунэз пичи шуыса, пумиськыса Уфаысь Ильдар Губайдуллин выжиз Москвае. Уждунэз пичи шуыса, пумиськыса Уфаысь Ильдар Губайдуллин выжиз Москвае.- Москваысь вылӥ дышетсконниосты быдтэм инженеръёслэн таӵе пичи уждун басьтыса тыршемзы уг поты, - вера со. - Соос интые вуо улосъёсысь адямиос.- Москваын кунгож сьӧрысь предприятиослэн филиалъёссы трос, отын тӥни уждун тыро ке тыро ни. Тросэз егитъёс вуз бере со предприятиосы вамышто, малпанъёссы кошко кунгож сьӧры, - вераськонэ итӥське Москваысь Елена Щербак.Кун Думаысь депутат Александр Абалаков та пумысен тодаз вайиз дуннелы тодмо телефонъёсты кылдытӥсьлэсь Стив Джобслэсь кылъёссэ: кыле сютэмесь, визьтэмъяське. Уго мылкыд луиз ке, али гинэ ужаны кутскись муртэ уждун уз кышкаты, со ассэ но возьматыны быгатоз, вылӥе но ӝутскоз.- Предприятие кема улоз, отчы ялан вуизы кевыль кужымъёс, выль малпанъёс, предприятиын луиз ке умой уждун но ужасьёс куспын вожвылъяськон, - вера Ооборонной промышленностысь ужасьёслэн профсоюззылэн кивалтӥсез Сергей Боков."Удмурт дунне" Туспуктӥз А. Горбунов Теги: Егитъёс форум  